open-index/open-wikipedia-markdown huggingface dataset:
Unyō

**Unyō** () oli keisarillisen Japanin laivaston vuonna 1942 palvelukseenotettu Taiyō-luokan saattuetukialus toisessa maailmansodassa.

## Valmistus

Aluksen tilasi Nippon Yusen Kaisha eli Japanin postihöyrylaivayhtiö Mitsubishi Shipbuilding and Engineering Companyltä Nagasakista ja sen köli laskettiin 14. joulukuuta 1938 telakkanumerolla 751. Alus laskettiin vesille 31. lokakuuta 1939 nimellä *SS Yawatamaru* ja se valmistui 31. heinäkuuta 1940.

## Palvelus
*Yawatamaru* lähti neitsytmatkalleen 31. heinäkuuta. Alus oli suunniteltu matkustaja-alukseksi, mutta Japanin liityttyä toiseen maailmansotaan keisarillisen Japanin laivasto lunasti aluksen lokakuussa 1941. Alus muutettiin joukkojenkuljetusalukseksi kuljettamaan sotavankeja Japaniin.  Alus poistettiin käytöstä, ja se siirrettiin 25. marraskuuta 1941 telakalle muutettavaksi saattuetukialukseksi.

### Muutostyöt
Muutostöiden aikana alukselle valmistui lentokansi, jonka pituus oli 150 metriä ja leveys 23 metriä. Alukselle asennettiin kaksi hissiä lentokoneiden siirtämiseksi hangaarista lentokannelle, mutta kannelle ei rakennettu komentosiltaa, katapultteja eikä jarruvaijereita. Sen suunniteltuina tehtävinä olivat tukialuslentäjien koulutus sekä lentokoneiden kuljetus.

### Unyō
Alus otettiin palvelukseen saattuetukialuksena 31. toukokuuta 1942 nimellä *Unyō*. Alus osallistui useisiin lentokoneidenkuljetustehtäviin. Siihen osui Yhdysvaltain laivaston sukellusvene *[[USS Halibut (SS-232)|USS Halibutin]]* laukaisema torpedo Trukin edustalla 10. heinäkuuta 1943. Korjausten jälkeen 19. tammikuuta 1944 aluksen ollessa matkalla Yokosukaan siihen osui kolme *[[USS Haddock (SS-231)|USS Haddockin]]* laukaisemaa torpedoa, jotka eivät kuitenkaan upottaneet alusta. Alus matkasi korjattavaksi Saipanille.

Alus upposi 17. syyskuuta 1944 *[[USS Barb (SS-220)|USS Barbin]]* torpedoitua aluksen Hongkongin lähistöllä. Aluksen 1&nbsp;000 hengen miehistöstä 239 hukkui ja 761 pelastettiin merestä.

## Lähteet
*
*

### Viitteet
Taiyō

**Taiyō** oli keisarillisen Japanin laivaston Taiyō-luokan saattuetukialus toisessa maailmansodassa.

## Valmistus

Matkustaja-alus *Kasugamaru* tilattiin Mitsubishin Nagasakin telakalta, missä köli laskettiin vuonna 1938. Alus laskettiin vesille 19. syyskuuta 1940. Vielä varustettavana ollut alus siirrettiin toukokuussa 1941 Sasebon laivastontelakalle muutettavaksi saattuetukialukseksi. Alus otettiin palvelukseen 2. syyskuuta 1941 nimellä *Taiyō*.

## Palvelus
Sodan aikana alus osallistui lukuisiin lentokoneidenkuljetustehtäviin. Alukseen osui sodan aikana  useita torpedoita. Ensin Yhdysvaltain laivaston sukellusvene *[[USS Trout (SS-202)|USS Trout]]* torpedoi aluksen Trukin edustalla 28. syyskuuta 1942, *[[USS Tunny (SS-282)|USS Tunny]]* 9. huhtikuuta 1943 ja *[[USS Cabrilla]]* 24. syyskuuta 1943. Joka kerta alus korjattiin. Alus upposi Cape Bolinaon lähistöllä 18. elokuuta 1944, kun *[[USS Rasher]]* torpedoi aluksen sen ollessa matkalla Manilaan. Torpedo-osuma aiheutti polttoaineräjähdyksen. Aluksen 1&nbsp;200 hengen miehistöstä 747 hukkui ja 400 selvisi hengissä.

## Lähteet
*
*
*

### Viitteet
Sivuvaunullinen moottoripyörä

**Sivuvaunullinen moottoripyörä** on moottoripyörä, jonka oikealle tai vasemmalle puolelle on sijoitettu tavaran- tai henkilökuljetukseen soveltuva, yhden pyörän päällä oleva sivuvaunu.

## Suomen tieliikennelainsäädännön mukainen määritelmä
Suomessa voimassa oleva asetus ajoneuvojen rakenteesta määrittelee, että sivuvaunullisen moottoripyörän (L4-luokan moottoripyörän) moottorina on oltava yli 50 cm3:n polttomoottori taikka sen suurimman rakenteellisen nopeuden käyttövoimasta riippumatta on oltava yli 45 km/h. Lisäksi sivuvaunun saa kytkeä vain yli 100 kg:n omamassan omaavaan kaksipyöräiseen moottoripyörään. Suomessa rekisteröidyn moottoripyörän sivuvaunun on sijaittava ajosuuntaan nähden moottoripyörän oikealla puolella. Jos sillä kuljetetaan tavaraa tai useampaa kuin yhtä henkilöä, se on varustettava jarrulla. Kaksi henkilöä on samalla myös henkilökuljetuksen yläraja. Moottoripyörän oikeanpuoleiset suuntavilkut on siirrettävä sivuvaunun oikealle puolelle.
Sivuvaunun pyörä on sijoitettava epäsymmetrisesti moottoripyörän pyöriin nähden, muutoin kyseessä olisi nk. kolmipyöräinen eli trike. Ajoneuvoasetuksesta ja tieliikennelaista löytyy muitakin sivuvaunullisia moottoripyöriä koskevia erityissäännöksiä.

## Lähteet

## Aiheesta muualla
* Suomen sivuvaunuyhdistys (rekisteröimätön yhdistys)
Ariel Edgardo Torrado Mosconi

**Ariel Edgardo Torrado Mosconi** (s. 18. tammikuuta 1961 Veinticinco de Mayo) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Antonio Quarracino 17. marraskuuta 1990. Hänet nimitettiin Santiago del Esteron hiippakunnan vihkipiispaksi sekä Vicus Pacatin titulaaripiispaksi 22. marraskuuta 2008, ja piispaksi vihkiminen seurasi 13. joulukuuta. Pääkonsekraattorina toimi Jorge Mario Bergoglio, jota avustivat Francisco Polti Santillán ja Antonio Marino.

## Lähteet
Antonio Marino

**Antonio Marino** (s. 13. maaliskuuta 1942 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 12. marraskuuta 1971 ja nimitettiin La Platan arkkihiippakunnan vihkipiispaksi sekä Bastin titulaaripiispaksi 11. huhtikuuta 2003. Piispaksi vihkiminen seurasi 31. toukokuuta. Pääkonsekraattorina toimi Héctor Rubén Aguer, jota avustivat Estanislao Esteban Karlic ja Mario José Serra. 

Marino sai 6. huhtikuuta 2011 nimityksen Mar del Platan piispaksi, jonka virkaan hänet asetettiin 4. kesäkuuta.

## Lähteet
IONIS School of Technology and Management

**IONIS School of Technology and Management** (IONIS kauppakorkeakoulu) on Pariisin esikaupunkialueella, Ivry-sur-Seineissa toimiva 2009 perustettu kauppakorkeakoulu. Sen toimintaa rahoittaa IONIS Education Group. 

## Lähteet

## Aiheesta muualla
* Site IONIS School of Technology and Management
* Site IONIS Education Group
José Américo Orzali

**José Américo Orzali** (13. maaliskuuta 1863 Buenos Aires – 18. huhtikuuta 1939) oli argentiinalainen roomalaiskatolinen arkkipiispa. Hänet vihittiin papiksi 19. joulukuuta 1883 ja nimitettiin San Juan de Cuyon hiippakunnan johtoon 30. joulukuuta 1911. Piispaksi vihkiminen seurasi 10. maaliskuuta 1912. Pääkonsekraattorina toimi Mariano Antonio Espinosa, jota avustivat Juan Nepomuceno Terrero y Escalada ja Abel Juan Bazán y Bustos. Orzali asetettiin virkaansa 14. huhtikuuta. 

20. huhtikuuta 1934 San Juan de Cuyo korotettiin arkkihiippakunnaksi, ja Orzali jatkoi sen johtamista arkkipiispana, kunnes kuoli 76-vuotiaana virassa.

## Lähteet
Luigj Bumçi

**Luigj Bumçi** (7. marraskuuta 1872 Shkodër – 1. maaliskuuta 1945) oli albanialainen roomalaiskatolinen piispa. Hänet vihittiin papiksi 3. toukokuuta 1903 ja nimitettiin Lezhën hiippakunnan johtoon 18. syyskuuta 1911. Piispaksi vihkiminen seurasi 10. joulukuuta. Bumçi erosi tehtävistään 1. syyskuuta 1943, jolloin hän sai nimityksen Cantanuksen titulaaripiispaksi.

Bumçi oli mukana konsekroimassa Pjetër Gjuraa.

## Lähteet
José Miguel Medina (piispa)

**José Miguel Medina** (31. tammikuuta 1916 Buenos Aires – 7. maaliskuuta 1990) oli argentiinalainen roomalaiskatolinen piispa. Hänet vihittiin papiksi 17. joulukuuta 1939 ja nimitettiin Mendozan arkkihiippakunnan vihkipiispaksi sekä Termessuksen titulaaripiispaksi 9. kesäkuuta 1962. Piispaksi vihkiminen seurasi 12. elokuuta. Pääkonsekraattorina toimi Umberto Mozzoni, jota avustivat Alfonso María Buteler ja Antonio Rocca.

Medina sai 8. syyskuuta 1965 nimityksen Jujuyn piispaksi, jonka virkaan hänet asetettiin 19. maaliskuuta 1966. Hänet nimitettiin 30. maaliskuuta 1982 lisäksi Argentiinan sotilaspiispaksi, jona hän toimi loppuikänsä. Jujuyn piispan tehtävistä hän erosi 7. heinäkuuta 1983. Hän osallistui Vatikaanin toiseen kirkolliskokoukseen.

## Lähteet
Kasagi (1945)

**Kasagi** () oli keisarillisen Japanin laivaston keskeneräiseksi jäänyt Unryū-luokan lentotukialus toisessa maailmansodassa.

## Valmistus
Alus tilattiin Mitsubishin Nagasakin telakalta ja sen köli laskettiin 14. huhtikuuta 1943. Alus laskettiin vesille 19. lokakuuta 1944. Rakennustyöt lopetettiin 1. huhtikuuta 1945 materiaalipuutteiden vuoksi, jolloin alus oli 84-prosenttisen valmis. Keskeneräinen alus romutettiin 1. syyskuuta 1946 – 31. joulukuuta 1947.

## Lähteet
*

### Viitteet
José Weimann

**José Weimann** (6. huhtikuuta 1892 Hinojo – 30. maaliskuuta 1961) oli argentiinalainen roomalaiskatolinen piispa. Hänet vihittiin redemptoristien papiksi 10. elokuuta 1917 ja nimitettiin Santiago del Esteron hiippakunnan johtoon 1. elokuuta 1940. Piispaksi vihkiminen seurasi 8. syyskuuta. Pääkonsekraattorina toimi Giuseppe Fietta, jota avustivat Fortunado Devoto ja Miguel Paternain.

Weimann kuoli 68-vuotiaana virassa.

## Lähteet
José Marcos Semeria

**José Marcos Semeria** (19. maaliskuuta 1855 Tacuarembó – 11. lokakuuta 1934) oli uruguaylainen roomalaiskatolinen piispa. Hänet vihittiin papiksi 18. tammikuuta 1880 ja nimitettiin Melon hiippakunnan johtoon 3. heinäkuuta 1919. Piispaksi vihkiminen seurasi 9. marraskuuta. Pääkonsekraattorina toimi Alberto Vassallo di Torregrossa, jota avustivat Ricardo Isaza y Goyechea ja Pio Gaetano Secondo Stella.

Semeria erosi tehtävistään 9. kesäkuuta 1922, jolloin hän sai nimityksen Prusan titulaaripiispaksi.

## Lähteet
Miguel Paternain

**Miguel Paternain** (16. marraskuuta 1894 Minas – 19. lokakuuta 1970) oli uruguaylainen roomalaiskatolinen piispa. Hänet vihittiin redemptoristien papiksi 19. helmikuuta 1921 ja nimitettiin Melon hiippakunnan johtoon 19. huhtikuuta 1929. Piispaksi vihkiminen seurasi 21. heinäkuuta. Pääkonsekraattorina toimi Filippo Cortesi, jota avustivat Juan Francisco Aragone ja Tomás Gregorio Camacho. 

Paternain erosi Floridan (entisen Melon) piispan tehtävistä 27. helmikuuta 1960, jolloin hänet nimitettiin Madeksen titulaaripiispaksi. 21. syyskuuta 1960 hänet nimitettiin Achridan titulaariarkkipiispaksi. Hän osallistui Vatikaanin toiseen kirkolliskokoukseen.

## Lähteet
Zack Greinke

**Donald Zackary "Zack" Greinke** (s. 21. lokakuuta 1983 Orlando, Florida) on yhdysvaltalainen baseballpelaaja, pelipaikaltaan syöttäjä.

Greinke edusti MLB-liigan Arizona Diamondbacksia kausina 2016-2019. Arizonasta Greinke vaihdettiin Houston Astrosiin kaudella 2019. Lisäksi Greinke on pääsarjaurallaan edustanut vuosina 2004–2010 Kansas City Royalsia, 2011–2012 Milwaukee Brewersiä, kaudella 2012 Los Angeles Angels of Anaheimiä sekä vuosina 2013–2015 Los Angeles Dodgersia, jonka kanssa hän teki joulukuussa 2012 kuusivuotisen sopimuksen, arvoltaan 147 miljoonaa dollaria. 

Greinke palkittiin American Leaguen parhaana syöttäjänä Cy Young -palkinnolla vuonna 2009 ja hänet on valittu American Leaguen tähdistöjoukkueeseen vuonna 2009 sekä National Leaguen tähdistöjoukkueeseen vuosina 2014, 2015, 2017 ja 2018.

## Lähteet
Mario José Serra

**Mario José Serra** (12. maaliskuuta 1926 Buenos Aires – 9. heinäkuuta 2005) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 4. joulukuuta 1949 ja nimitettiin sen vihkipiispaksi sekä Mentesan titulaaripiispaksi 28. toukokuuta 1975. Piispaksi vihkiminen seurasi 8. elokuuta. Pääkonsekraattorina toimi Juan Carlos Aramburu, jota avustivat Vicente Faustino Zazpe ja Eduardo Francisco Pironio. 

Serra jäi eläkkeelle 8. helmikuuta 2002.

## Lähteet
Lisa – unelmien nainen

**Lisa – unelmien nainen** () on vuonna 1985 ensi-iltansa saanut yhdysvaltalainen komediaelokuva, jonka on käsikirjoittanut ja ohjannut John Hughes. Elokuvan pääosissa esiintyvät Anthony Michael Hall, Ilan Mitchell-Smith ja Kelly LeBrock.

Elokuvassa kaksi nörttiä, Gary Wallace ja Wyatt Donnelly, luovat tietokoneella unelmiensa naisen, jonka he nimeävät Lisaksi.

## Rooleissa

## Vastaanotto
*Helsingin Sanomien* tv-sivulla Pertti Avola piti elokuvaa John Hughesin siihen asti huonoimpana ohjaustyönä, josta puuttuu tämän aiemmissa elokuvissa osoittama myötätunto päähenkilöitään kohtaan. Avolasta *Lisa* on tavanomainen yhdysvaltalainen teinielokuva, fantasiana väkinäinen ja ratkaisuiltaan jopa arveluttava. *[[Video-opas|Video-oppaassa]]* vuodelta 1994 Ilkka Jauhiainen luonnehtii elokuvaa älyttömäksi teinikomediaksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
*
Juan Francisco Aragone

**Juan Francisco Aragone** (24. toukokuuta 1883 Carmelo – 7. toukokuuta 1953) oli uruguaylainen roomalaiskatolinen arkkipiispa. Hänet vihittiin papiksi 28. lokakuuta 1908 ja nimitettiin Montevideon arkkipiispaksi 3. heinäkuuta 1919. Piispaksi vihkiminen seurasi 9. marraskuuta. Pääkonsekraattorina toimi Alberto Vassallo di Torregrossa, jota avustivat Ricardo Isaza y Goyechea ja Pio Gaetano Secondo Stella.

Aragone erosi tehtävistään 20. marraskuuta 1940, jolloin hänet nimitettiin Melitenen titulaariarkkipiispaksi.

## Lähteet
Hell (täsmennyssivu)

**Hell** voi viitata seuraaviin paikkoihin ja asioihin:

## Paikannimi
* Hell, kylä Norjassa

## Henkilöitä
* Sukunimenä:
**Erik Hell (1911–1973), ruotsalainen näyttelijä
**Günther Hell (s. 1978), italialainen jääkiekkomaalivahti
**Johan van Hell (1889–1952), alankomaalainen taiteilija, muusikko ja olympiamitalisti
**Laura Hell (s. 1987), suomalainen tanssiurheilija
**Lucky Hell (s. 1985), australialainen miekannielijä ja sirkusartisti
**Maximilian Hell (1720–1792), unkarilainen jesuiittapappi ja tähtitieteilijä
**Stefan Hell (s. 1962), saksalainen mikroskopiatutkija, Nobelin kemianpalkinnon saaja

*Taiteilijanimen osana:
**Richard Hell (oik. *Richard Meyers*, s. 1949), yhdysvaltalainen laulaja, basisti, lauluntekijä ja kirjailija
**DJ Hell (oik. *Helmut Josef Geier*, s. '1962), saksalainen DJ
**Thom Hell (oik. *Thomas Helland*, s. 1976), norjalainen laulaja-lauluntekijä, kosketinsoittaja ja kitaristi.

## Muita
*Hell, helvetin englanninkielinen nimitys. Tähän liittyvät:
**Hell, englantilainen yhtye
***[[Hell (James Brownin albumi)|Hell]]*, James Brownin albumi
***[[Hell (Venomin albumi)|Hell]]*, Venomin albumi
****', Bad Meets Evilin EP
**”[[Hell (Blind Melonin kappale)|Hell]]”, [[Blind Melon]]in musiikkikappale
**”[[Hell (Disturbedin kappale)|Hell]]”, [[Disturbed]]in musiikkikappale
**”[[Hell (Foo Fightersin kappale)|Hell]]”, [[Foo Fighters]]in musiikkikappale
**”[[Hell (Squirrel Nut Zippersin kappale)|Hell]]”, [[Squirrel Nut Zippers]]in musiikkikappale
**”[[Hell (Tegan and Saran kappale)|Hell]]”, [[Tegan and Sara]]n musiikkikappale
**”[[The Hell Song]]”, [[Sum 41|Sum 41:n]] musiikkikappale
**''[[Hell (vuoden 2011 elokuva)|Hell]]'', vuoden 2011 elokuva
**''[[From Hell]]'', vuoden 2001 elokuva
**''[[In Hell]]'', vuoden 2003 elokuva
**''[[Hell Ride]]'', vuoden 2008 elokuva
****', vuoden 1994 videopeli
**Hell Pizza, uusiseelantilainen pizzaketju
Fabio Mamerto Rivas Santos

**Fabio Mamerto Rivas Santos** (11. toukokuuta 1932 Cabirmota – 11. elokuuta 2018) oli dominikaanilainen roomalaiskatolinen piispa. Hänet vihittiin salesiaanien papiksi 25. maaliskuuta 1965 ja nimitettiin Barahonan hiippakunnan johtoon 24. huhtikuuta 1976. Piispaksi vihkiminen seurasi 28. elokuuta. Pääkonsekraattorina toimi Octavio Antonio Beras Rojas, jota avustivat Juan Antonio Flores Santana ja Tomás Francisco Reilly.

Rivas Santos erosi tehtävistään piispana 7. joulukuuta 1999.

## Lähteet
Rafael Leónidas Felipe y Núñez

**Rafael Leónidas Felipe y Núñez** (12. syyskuuta 1938 Villa Tapia – 10. joulukuuta 2025) oli dominikaanilainen roomalaiskatolinen piispa. Hänet vihittiin papiksi 25. maaliskuuta 1965 ja nimitettiin Barahonan hiippakunnan johtoon 7. joulukuuta 1999. Piispaksi vihkiminen seurasi 22. tammikuuta 2000. Pääkonsekraattorina toimi François Robert Bacqué, jota avustivat Fabio Mamerto Rivas Santos ja Juan Antonio Flores Santana.

## Lähteet
Traksėdžiai

**Traksėdžiai** on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 1246 asukasta. 

## Lähteet
José Francisco Falcão de Barros

**José Francisco Falcão de Barros** (s. 14. maaliskuuta 1965 Paulo Jacinto) on brasilialainen roomalaiskatolinen piispa. Hänet vihittiin papiksi Palmeira dos Índiosin hiippakuntaan 18. marraskuuta 1991 ja nimitettiin Brasilian sotilasordinariaatin vihkipiispaksi sekä Auguruksen titulaaripiispaksi 16. helmikuuta 2011. Piispaksi vihkiminen seurasi 29. huhtikuuta. Pääkonsekraattorina toimi Dulcênio Fontes de Matos, jota avustivat Osvino José Both ja Henrique Soares da Costa.

## Lähteet
Anthony J. Farquhar

**Anthony J. Farquhar** (6. syyskuuta 1940 Belfast – 18. marraskuuta 2023) oli irlantilainen roomalaiskatolinen piispa. Hänet vihittiin papiksi Down and Connorin hiippakuntaan 13. maaliskuuta 1965 ja nimitettiin sen vihkipiispaksi sekä Hermianan titulaaripiispaksi 6. huhtikuuta 1983. Piispaksi vihkiminen seurasi 15. toukokuuta. Pääkonsekraattorina toimi Cahal Brendan Daly, jota avustivat Gaetano Alibrandi ja William J. Philbin.

## Lähteet
Henrique Soares da Costa

**Henrique Soares da Costa** (11. huhtikuuta 1963 Penedo – 18. heinäkuuta 2020 Recife) oli brasilialainen roomalaiskatolinen piispa. Hänet vihittiin papiksi Maceión arkkihiippakuntaan 15. elokuuta 1992 ja nimitettiin Aracajún arkkihiippakunnan vihkipiispaksi sekä Acufidan titulaaripiispaksi 1. huhtikuuta 2009. Piispaksi vihkiminen seurasi 19. kesäkuuta. Pääkonsekraattorina toimi Antônio Muniz Fernandes, jota avustivat José Palmeira Lessa ja José Carlos Melo.

Soares da Costa kuoli 18. heinäkuuta 2020 São Josén sairaalassa Recifessä 57-vuotiaana covid-19-tautiin.

## Lähteet
Rusnė

**Rusnė** (saksaksi *Ruß*) on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa ja Venäjän (Kaliningradin alue) rajaa. Vuonna 2001 kauppalassa asui 1 642 asukasta. Rusnė sijaitsee 9 kilometriä lounaaseen Šilutėn kaupungista. 

Rusnė mainitaan ensimmäisen kerran kirjallisissa lähteissä 1300-luvulla. Vuonna 1419 alueelle rakennettiin ensimmäinen kirkko ja kirkon ylläpitämä koulu vuonna 1553. 

## Kuvia

Tiedosto:Rusne Neringa street.JPG|Kauppalan keskustaa.
Tiedosto:Rusne ethnographic museum.JPG|Kotiseutumuseo.
Tiedosto:Rusne Lutheran church.jpg|Luterilainen kirkko.


## Lähteet
Vainutas

**Vainutas** on kauppala Länsi-Liettuassa Klaipėdan läänissä Šilutėn kunnallispiirissä. Se sijaitsee lähellä Itämeren rannikkoa ja Venäjän (Kaliningradin alue) rajaa. Vuonna 2001 kauppalassa asui 993 asukasta. 

## Lähteet
Carina Witthöft

**Carina Witthöft** (s. 16. helmikuuta 1995) on saksalainen tennispelaaja. Parhaimmillaan hän on ollut kaksinpelissä WTA-listan sijalla 48 tammikuussa 2018. Hän on voittanut urallaan yhden WTA-turnauksen ja 11 ITF-turnausta kaksinpelissä.

Grand Slam -turnauksen pääsarjassa Witthöft pelasi ensimmäisen kerran Wimbledonissa 2013, johon hän selvitti tiensä karsintojen kautta.

Ensimmäisen kaksinpelin WTA-turnausvoittonsa Witthöft saavutti Luxemburgissa vuonna 2017. Grand Slam -turnauksissa hän on viisi kertaa edennyt kolmannelle kierrokselle.

## Lähteet

## Aiheesta muualla
* 
*
Donal McKeown

**Donal McKeown** (s. 12. huhtikuuta 1950) on irlantilainen roomalaiskatolinen piispa. Hänet vihittiin papiksi Down and Connorin hiippakuntaan 3. heinäkuuta 1977 ja nimitettiin sen vihkipiispaksi sekä Cell Ausaillen titulaaripiispaksi 22. helmikuuta 2001. Piispaksi vihkiminen seurasi 29. huhtikuuta. Pääkonsekraattorina toimi Patrick Joseph Walsh, jota avustivat Giuseppe Lazzarotto ja Anthony J. Farquhar.

## Lähteet
NHL-kausi 1943–1944

**NHL-kausi 1943–1944** oli National Hockey Leaguen historian 27. kausi. Sen aikana kuusi NHL-joukkuetta pelasi kukin 50 runkosarjaottelua. Stanley Cupin voitti Dick Irvinin valmentama Montreal Canadiens, joka kukisti finaalisarjassa Chicago Black Hawksin otteluvoitoin 4–0. Kyseessä oli NHL:n olemassaolon aikana Montreal Canadiensin neljäs ja seuran koko historian viides Stanley Cup -mestaruus. Runkosarjassa Canadiens voitti 38 ottelua ja hävisi ainoastaan viisi kertaa. Joukkueen menestyksessä keskeisessä roolissa oli Toe Blaken, Elmer Lachin ja Maurice Richardin muodostama, myöhemmin lempinimellä ”Punch Line” kutsuttu ketju, jonka oikeana laitahyökkääjänä pelannut Richard teki yhdeksässä pudotuspeliottelussa 12 maalia. Tämä kolmikko vei nimiinsä pudotuspelien pistepörssin kolme kärkisijaa.

Runkosarjan pistepörssin voitti Boston Bruinsia edustanut Herb Cain. Cain keräsi 48 ottelussa yhteensä 82 tehopistettä, joista 36 oli maaleja ja 46 syöttöpisteitä. Maalitilaston puolestaan voitti Chicago Black Hawksin Doug Bentley 38 osumallaan. Arvokkaimmalle pelaajalle myönnettävän Hart Trophyn sai Toronto Maple Leafsin puolustaja Babe Pratt. 

Pudotuspelien pistepörssin voittanut Toe Blake teki 9 pudotuspeliottelussa 18 tehopistettä, joista 7 oli maaleja ja 11 maaliin johtaneita syöttöjä. Parhaalle tulokkaalle annettavan Calder Memorial Trophyn sai Toronto Maple Leafsin Gus Bodnar. Hän keräsi kauden aikana 62 tehopistettä, joista 22 oli maaleja ja 40 syöttöpisteitä.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Ylakiai

**Ylakiai** on kauppala Luoteis-Liettuassa, Klaipėdan läänissä, Skuodasin kunnallispiirissä, lähellä Latvian rajaa. Vuonna 2001 kauppalassa asui 1&nbsp;165 asukasta.

## Lähteet
Daukšiai (Skuodas)

**Daukšiai** on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 601 asukasta. 

## Lähteet
Bill Moseley

**William ”Bill” Moseley** (s. 11. marraskuuta 1951) on yhdysvaltalainen näyttelijä ja muusikko. Hänet tunnetaan monista kauhuelokuvista, kuten *[[House of 1000 Corpses]]*, *[[Repo! The Genetic Opera]]* ja *[[The Devil’s Rejects]]*. Moseleyn ensimmäinen suuri rooli oli Chop Top -nimisenä Leatherfacen kannibaaliveljenä elokuvassa *[[Texasin moottorisahamurhaaja 2]]*. Hän on työskennellyt myös kitaristi Bucketheadin kanssa Cornbugs-nimisessä yhtyeessä.

## Filmografia

## Aiheesta muualla
* 
*
Anna Karolína Schmiedlová

**Anna Karolína Schmiedlová** (s. 13. syyskuuta 1994) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 26 lokakuussa 2015. Hän on voittanut urallaan kolme WTA-turnausta ja 12 ITF-turnausta kaksinpelissä.

Grand Slam -turnauksen pääsarjassa Schmiedlová pelasi ensimmäisen kerran Ranskan avoimissa 2013 voittaen ensimmäisellä kierroksella Yanina Wickmayerin. Toisella kierroksella hän hävisi Jamie Hamptonille. Hän on edennyt kolmannelle kierrokselle Ranskan avoimissa 2014 ja Yhdysvaltain avoimissa 2015.

Schmiedlová on voittanut kaksinpelissä WTA-turnauksen Bukarestissa ja Katowicessa vuonna 2015 sekä Bogotássa vuonna 2018.

## Lähteet

## Aiheesta muualla
* Anna Karolína Schmiedlován kotisivut 
* 
*
Ibuki (1943)

**Ibuki** () oli keisarillisen Japanin laivaston Ibuki-luokan raskas risteilijä toisessa maailmansodassa. Ennen aluksen valmistumista se muutettiin kevyeksi lentotukialukseksi, joka kykenisi kuljettamaan 27 lentokonetta. Muutostyöt viivästyivät ja lopulta keskeytettiin maaliskuussa 1945, kun telakat keskittyivät pienten sukellusveneiden valmistamiseen. Edelleen kesken eräinen alus romutettiin Sasebon laivastontelakalla alkuvuodesta 1946. 

## Valmistus
Alus tilattiin marraskuussa 1941 vuoden laivasto-ohjelmassa Kuren laivastontelakalta, missä köli laskettiin 24. huhtikuuta 1942. Alkuperäisen suunnitelman mukaan aluksen piti olla kokonaispituudeltaan 200,6 metriä. Sen leveyden piti olla 20,2 ja syväyksen 6,04 metriä. Aluksen standardiuppouman piti suunnitelman mukaan olla 12&nbsp;220 tonnia ja kuormattuna 14&nbsp;828 tonnia.

Aluksen propulsiojärjestelmässä oli neljä turbiinimoottoria, joihin oli kytketty kuhunkin kaksi Kampon-kattilaa ja kukin pyöritti omaa akselia. Voimanlähde tuotti akseleihin 152&nbsp;000 hevosvoimaa, jolla saavutettiin 33 solmun huippunopeus. Aluksella oli 2&nbsp;163 tonnia polttoainetta, joka takasi 8&nbsp;150 merimailin toimintamatkan 18 solmun nopeudella.

## Muutostyöt
Rakennustyöt keskeytyivät kuukaudeksi 30. kesäkuuta 1942, jonka jälkeen rakennustöitä jatkettiin. Alus nimettiin *Ibukiksi* 5. huhtikuuta 1943 ja se kastettiin 21. toukokuuta. Heinäkuussa 1943 rakennustyöt keskeytettiin laivaston miettiessä aluksen käyttötarkoitusta. Myöhemmin alus päätettiin muuttaa kevyeksi lentotukialukseksi 25. elokuuta. Alus hinattiin Saseboon 19.-21. joulukuuta 1943 välisenä aikana. Alusta rakennettiin 16. maaliskuuta 1945 asti, kunnes rakennustyöt lopetettiin aluksen ollessa 80 % valmis. Alus luovutettiin liittoutuneiden valvontaan 2. syyskuuta 1945 ja se romutettiin 22. marraskuuta 1946 - 1. elokuuta 1947 välisenä aikana.

## Lähteet
*
*

### Viitteet

## Aiheesta muualla
*''Ibuki'' on WW2 Database
Now That’s What I Call Music! 85

**Now That's What I Call Music! 85** tai **Now! 85** on Now!-albumisarjan 85:s albumi. Se julkaistiin 22. heinäkuuta 2013 ja se on saatavilla CD:nä sekä ladattavana formaattina. *Now! 85* sisältää yhdeksän kappaletta, jotka ovat päässeet ensimmäiselle sijalle Britannian singlelistalla ja ne ovat: "Get Lucky", "Blurred Lines", "Mirrors", "La La La", "I Love It", "Love Me Again", "Let's Get Ready to Rhumble", "Waiting All Night" ja "Need U (100%)".

## Kappaleet

### CD 1
#Daft Punk: 
#Robin Thicke: 
#Passenger: 
#Justin Timberlake: 
#Naughty Boy: 
#Icona Pop: 
#John Newman: 
#Jason Derulo: 
#P!nk: 
#Taylor Swift: 
#The Wanted: 
#Bruno Mars: 
#Olly Murs: 
#Demi Lovato: 
#Selena Gomez: 
#PJ & Duncan: 
#Iggy Azalea: 
#Fuse ODG: 
#Nelly: 
#Paramore: 
#Imagine Dragons: 
#Gabz: 

### CD 2
#Rudimental: 
#Jessie J: 
#Duke Dumont: 
#will.i.am: 
#David Guetta: 
#Calvin Harris: 
#Pitbull: 
#Sebastian Ingrosso: 
#Armin van Buuren: 
#Chase & Status: 
#Chris Malinchak: 
#Disclosure: 
#Breach: 
#Wiley: 
#Dizzee Rascal: 
#PSY: 
#The 1975: 
#Union J: 
#The Saturdays: 
#Charlie Brown: 
#Tom Odell: 
#Michael Bublé: 

## Lähteet
Kalle Virta

**Kalle Virta** on Kansan Raamattuseuran varatoiminnanjohtaja ja pastori. Hän on pidetty puhuja, raamatunopettaja ja muusikko. Kalle Virta on koulutukseltaan teologian maisteri ja sosionomi (AMK)-diakoni. Hän kiertää aktiivisesti seurakunnissa puhuja- ja musiikkivieraana.

## Teologi ja diakoni
Kalle Virta on valmistunut Helsingin yliopistosta teologian maisteriksi vuonna 2010. Hänen pääaineensa oli kirkkososiologia ja Pro Gradu -työssään hän tutki seurakuntaliitoksen tehneiden seurakuntien keskijohdon kokemuksia seurakuntaliitosprosessin johtamisesta. Kalle Virta vihittiin papiksi 2011 Espoon hiippakunnassa. Kalle Virta valmistui diakoniksi 2002 ja työskenteli 2002-2006 nuorisodiakonina Kansan Raamattuseuran nuorisotyössä.

## Evankelista ja raamatunopettaja
Kalle Virta toimii Kansan Raamattuseuran kiertävänä evankelistana ja raamatunopettajana. Hän opettaa Raamattua usein katsoen ihmisen elämää avarasta armosta käsin. Hänen lempiteemojaan on ihmisen vapaus elää täyttä elämää Jumalan yhteydessä.

## Muusikko
Kalle Virta on klassinen laulaja. Hänen äänialansa on baritoni. Kalle Virta aloitti lauluopinnot 14-vuotiaana Joutsenon musiikkikoulussa (sittemmin Lappeenrannan musiikkiopisto) Tarja Silvennoisen oppilaana. Hän jatkoi musiikkiopintojaan oopperalaulaja Jorma Elorinteen oppilaana ja jatkoi opintoja oopperalaulaja Heikki Keinosen oppilaana. Nykyisin hän on oopperalaulaja Timo Honkosen oppilas. Hän opiskelee myös lied-laulua Heikki Pellisen opissa. Hän on käynyt kesäkursseja myös Esko Jurvelinin oppilaana. Kalle Virta konsertoi säännöllisesti ja on laulanut baritoni- ja bassosolistina mm. Faurén ja Mozartin Requiemeissä Mäntsälän Requiem-kuoron solistina.

Kalle Virta säestää pianolla vapaata säestystä ja tarvittaessa esiintyy myös itseään säestäen.

## Äänitteet ja julkaisut
Kalle Virta esiintyy seuraavilla äänitteillä
*Vapautta haluan hengittää, runoantologia, kust. Karas-Sana Oy 2018
*Karu Erämaa, laulu Kalle Virta, piano Päivi Nylund, kust. Päivä Oy
* Kaiken keskellä Jumala, useita esiintyjiä, kust. Päivä Oy
* Ystävälle, taivaan tarinoita, useita kirjoittajia, Kalle Virralta runoja, kust. Päivä Oy
* Kaiken keskellä Jumala -päivähartauskirja, useita hartauksia Kalle Virralta
*Yhtä paljon kaikille ei ole yhtä paljon kaikille - erilaiset oppijat rippikoulussa, artikkeli Kalle Virralta, kust. Kirkkohallitus

Blogi: Ilon Sanomaa - ikkuna evankelistan elämään

## Lähteet

## Aiheesta muualla
* http://www.kansanraamattuseura.fi
Katsuragi (1944)

**Katsuragi** () oli keisarillisen Japanin laivaston Unryū-luokan lentotukialus toisessa maailmansodassa. 

## Valmistus

Alus tilattiin 25. kesäkuuta 1942 Kuren laivastontelakalta, missä köli laskettiin 8. joulukuuta 1942. Se laskettiin vesille 19. tammikuuta 1944 ja otettiin palvelukseen 15. lokakuuta päällikkönään Kawahata Masaji.

## Palvelus
Palvelukseen otettaessa alus liitettiin Saseboon sijoitettuun 1. lentotukialusdivisioonaan ja oli vuoden loppuun Sisämerellä miehistön koulutuksessa. Alus siirrettiin 4. helmikuuta 1945 huollettavaksi Kuren laivastontelakalle, mistä se vapautui 18. maaliskuuta. Seuraavana päivänä se vaurioitui Kuressa liittoutuneiden TF58:n ilmahyökkäyksessä. Miyazaki Toshio vastaanotti 20. huhtikuuta aluksen päällikkyyden, jolloin aluksen sijoituspaikaksi vaihtui Kure luokiteltuna 4. luokan reservialukseksi. Alus ankkuroitiin naamioituna Mitsukojimaan noin 450 metriä pohjoiseen *Amagista*.

Alus vaurioitui 24. heinäkuuta TF38:n ilmahyökkäyksessä ja uudelleen  28. heinäkuuta ilmahyökkäyksessä, jolloin lentokansi tuhoutui ja ylempi hangaari vaurioitui. Rungon alemmat osat ja konehuoneet eivät vaurioituneet. Alus poistettiin alusluettelosta 20. marraskuuta. Pommituksissa menehtyi 26 aluksen miehistön jäsentä.

Sodan jälkeen alus kuljetti sotilaita ja siviilejä takaisin Japaniin muun muassa Uuden-Britannian saarelta. Se poistettiin 15. marraskuuta 1946 tehtävästä ja siirrettiin 20. marraskuuta sisäministeriölle.  Alus romutettiin 22. joulukuuta 1946 – 30. marraskuuta 1947 Hitachi-Sakurajimalla Osakassa.

## Lähteet
* 
*
* 

### Viitteet

## Aiheesta muualla
José Oscar Barahona Castillo

**José Oscar Barahona Castillo** (29. marraskuuta 1938 Mercedes La Ceiba – 22. lokakuuta 2016) oli elsalvadorilainen roomalaiskatolinen piispa. Hänet vihittiin papiksi San Vicenten hiippakuntaan 20. tammikuuta 1963 ja nimitettiin sen vihkipiispaksi sekä Mibiarcan titulaaripiispaksi 16. heinäkuuta 1982. Piispaksi vihkiminen seurasi 9. lokakuuta. Pääkonsekraattorina toimi Pedro Arnoldo Aparicio y Quintanilla, jota avustivat Arturo Rivera Damas ja José Eduardo Alvarez Ramírez.

Barahona Castillo sai 6. kesäkuuta 1983 nimityksen San Vicenten piispaksi, jona hän toimi, kunnes jäi eläkkeelle 4. kesäkuuta 2005.

## Lähteet
Rosvotetrat

**Rosvotetrat** (Erythrinidae) on tetrakaloihin kuuluva heimo. Heimon lajeja tavataan makeista vesistä Etelä-Amerikasta.

## Lajit ja anatomia
Rosvotetrojen heimoon kuuluu 3 sukua ja noin 14 lajia. Ruumiinmuodoltaan heimon kalat ovat pitkänomaisia ja sukkulamaisia. Suurimmat lajit jättirosvotetra (*Hoplias macrophthalmus*) ja *H. lacerdae* voivat saavuttaa 1&nbsp;m:n pituuden. Tyypillisiä piirteitä ovat lyhyehköt selkä- ja peräevät, pyöreähkö pyrstöevä, rasvaevän puuttuminen, suurikokoiset suomut ja suuri silmän taakse ulottuva kita, jossa on lukuisia hampaita. Monet rosvotetralajit pystyvät sietämään alhaisiakin veden happipitoisuuksia ja rosvotetraa (*Erythrinus erythrinus*) ja juovarosvotetra (*Hoplerythrinus unitaeniatus*) voivat erikoistuneen uimarakkonsa rakenteen vuoksi ottaa happea myös ilmasta.

## Levinneisyys ja elintavat
Rosvotetralajeja tavataan alueelta, joka ulottuu Costa Ricasta Argentiinan pohjoisosiin. Heimon lajeja tavataan järvistä, joista ja tulvametsistä. Rosvotetrat ovat petokaloja, jotka saalistavat ravinnokseen muita kaloja. Suuret heimon lajit, kuten jättirosvotetra ovat tärkeitä ja arvostettuja ruokakaloja niiden esiintymisalueella.

## Lähteet
Murphy Nicholas Xavier Pakiam

**Murphy Nicholas Xavier Pakiam** (s. 6. joulukuuta 1938 Tapah) on malesialainen roomalaiskatolinen arkkipiispa. Hänet vihittiin papiksi 10. toukokuuta 1964 ja nimitettiin Kuala Lumpurin arkkihiippakunnan vihkipiispaksi sekä Chunavian titulaaripiispaksi 1. huhtikuuta 1995. Piispaksi vihkiminen seurasi 4. lokakuuta. Pääkonsekraattorina toimi Anthony Soter Fernandez, jota avustivat James Chan Soon Cheong ja Antony Selvanayagam.

Pakiam sai 24. toukokuuta 2003 nimityksen Kuala Lumpurin arkkipiispaksi, jonka virkaan hänet asetettiin 29. toukokuuta.

## Lähteet
Patrick Joseph Walsh

**Patrick Joseph Walsh** (9. huhtikuuta 1931 Cobh – 28. joulukuuta 2023 Belfast) oli irlantilainen roomalaiskatolinen piispa. Hänet vihittiin papiksi 25. helmikuuta 1956 ja nimitettiin Down and Connorin hiippakunnan vihkipiispaksi sekä Ros Crén titulaaripiispaksi 6. huhtikuuta 1983. Piispaksi vihkiminen seurasi 15. toukokuuta. Pääkonsekraattorina toimi Cahal Brendan Daly, jota avustivat Gaetano Alibrandi ja William J. Philbin.

Walsh sai 18. maaliskuuta 1991 nimityksen Down and Connorin piispaksi, jona hän toimi, kunnes jäi eläkkeelle 22. helmikuuta 2008.

## Lähteet
GT (huoltoasemaketju)

**GT** oli suomalainen huoltoasemaketju, jota pyöritti Neptune Oil Suomi Oy (ent. GT Retail Oy), kesällä 2013 yhtiö siirtyi osaksi kansainvälistä öljyalantoimijaa Optima Energy Groupia. Yksi GT-ketjun perusajatuksista oli mahdollistaa huoltoasematoiminta pienillä paikkakunnilla, sillä ne ovat usein hyviä kauppapaikkoja, mutta eivät täytä isompien huoltoasemaketjujen kriteereitä. 

Ensimmäinen GT-huoltoasema avattiin Virtain Vaskivedelle 15. marraskuuta 2012. Elokuussa 2014 GT-ketjussa oli 44 huoltoasemaa. Osa asemista oli emoyhtiö Neptune Oilin kylmäasemia, loput yksityisyrittäjien pyörittämiä huoltoasemia, joille emoyhtiö toimitti ainoastaan polttoaineet. Neptune Oil ei ohjaillut yrittäjien toimintaa, vaan GT-yrittäjät saivat itse valita ja hinnoitella palvelunsa ja myymänsä tuotteet.

Huoltoasemaketju lopetti toimintansa huhtikuussa 2016.

## Lähteet

## Aiheesta muualla
* Optima Energy Group
William Goh Seng Chye

**William Goh Seng Chye** (; s. 25. kesäkuuta 1957 Singapore) on singaporelainen roomalaiskatolinen arkkipiispa. Hänet vihittiin papiksi Singaporen arkkihiippakuntaan 1. toukokuuta 1985 ja nimitettiin sen koadjuuttoriarkkipiispaksi 29. joulukuuta 2012. Piispaksi vihkiminen seurasi 22. helmikuuta 2013. Pääkonsekraattorina toimi Leopoldo Girelli, jota avustivat Nicholas Chia Yeck Joo ja Murphy Nicholas Xavier Pakiam.

Goh Seng Chyesta tuli 20. toukokuuta 2013 Singaporen arkkipiispa.

## Lähteet
Riian linna

**Riian linna** () on Latvian pääkaupungin Riian päälinna Väinäjoen varrella. Linnan on perustanut Saksalainen ritarikunta vuonna 1330, mutta sen rakennukset ovat lähinnä 1600-luvulta. Linnan omistajat ovat yleensä hallinneet koko maata. Historian saatossa Baltian omistuksesta ovat sotineet monet maat: ensin Puola, jolle linna kuului vuoteen 1621, jolloin Ruotsi valloitti Riian ja suuren osan Liivinmaata, kunnes vuonna 1710 Venäjän tsaari Pietari Suuren armeija sai sen haltuunsa suuren Pohjan sodan yhteydessä.

Linna sijaitsee Riian Kaapelisillan kupeessa osoitteessa Pils laukums 3.

Nykyisin linnassa on Latvian presidentin kanslia sekä Latvian historiallinen museo. 

Linnassa syttyi  20. kesäkuuta 2013  tulipalo, joka tuhosi rakennuksen historiallista irtaimistoa sekä katto- ja lattiarakenteita.

## Lähteet

## Aiheesta muualla
Yasiel Puig

**Yasiel Puig Valdés** (s. 7. joulukuuta 1990 Cienfuegos) on kuubalainen baseballpelaaja. Hän on ulkopelipaikaltaan koppari.

Puig edustaa tällä hetkellä MLB-liigassa pelaavaa Los Angeles Dodgersia. Hän teki seuran kanssa kesällä 2012 seitsenvuotisen sopimuksen, arvoltaan 42 miljoonaa dollaria.

## Lähteet
Estádio Governador Plácido Castelo

**Estádio Governador Plácido Castelo** on jalkapallostadion, joka sijaitsee Fortalezassa Brasiliassa. Stadion on otettu käyttöön vuonna 1973 ja sen yleisökapasiteetti on 63&nbsp;903. Se toimii paikallisseurojen Ceará Sporting Clubin ja Fortaleza Esporte Cluben kotikenttänä. Sillä myös pelattiin vuoden 2014 jalkapallon MM-kilpailuiden otteluita.

## Aiheesta muualla

* Virallinen sivusto
Luettelo japanilaisista lentotukialuksista

Tämä on **luettelo japanilaisista lentotukialuksista**. Luettelo sisältää ainoastaan keisarillisen Japanin laivaston lentotukialukset, koska Japanin itsepuolustusvoimien laivastolla ei toistaiseksi ole lentotukialuksia.

Meri-itsepuolustusvoimien aluksista helikopteritukialukset JS ''Izumo'' ja JS ''Kaga'' on tarkoitus muuntaa lentotukialuksiksi. *Izumolle* laskeutui syyskuussa 2021 F-35B-hävittäjälentokoneita, mikä oli ensimmäinen kerta sitten toisen maailmansodan, kun Japani on suorittanut lentotukialustoimintaa.

## Varsinaiset lentotukialukset
;Hōshō-luokka
*''Hōshō'' (1922–1947)
;taisteluristeilijöistä muutetut
*''Akagi'' (1927–1942)
*''Kaga'' (1929–1942)
;Ryūjō-luokka
*''Ryūjō'' (1933–1942)
;Sōryū-luokka
*''Sōryū'' (1937–1942)
*''Hiryū'' (1939–1942)
;Katsuragi-luokasta muutetut
*''Zuihō'' (1941–1944)
*''Shōhō'' (1941–1942)
;Shōkaku-luokka
*''Zuikaku'' (1941–1944)
*''Shōkaku'' (1941–1944)
;Taigei-luokasta muutettu
*''Ryūhō'' (1942–1946)
;Junyō-luokka
*''Hiyō'' (1942–1944)
*''Junyō'' (1942–1945)
;Taihō-luokka
*''Taihō'' (1944–1944)
;Yamato-luokka
*''Shinano'' (1944–1944)
;Unryū-luokka
*''Unryū'' (1944–1944)
*''Amagi'' (1944–1945)
*''Katsuragi'' (1944–1947)
*''Kasagi'' (ei valmistunut)
*''Aso'' (ei valmistunut)
*''Ikoma'' (ei valmistunut)
;Chitose-luokka
*''Chitose'' (1938–1944)
*''Chiyoda'' (1937–1944)
;Ibuki-luokka
*''Ibuki'' (1942–1947)

## Muut
### Saattuetukialukset
;Taiyō-luokka
*''Taiyō'' (1940–1944)
*''Unyō'' (1939–1944)
*''Chūyō'' (1939–1943)
;Kaiyō-luokka
**[[Kaiyō]]* (1938–1946)
;Shinyō-luokka
**[[Shin’yō]]* (1934–1944)
;Kamakuramaru-luokka
*''Kamakuramaru''

### Maavoimien maihinnousutukialukset
;Akitsumaru-luokka
*''Akitsumaru'' (1942–1944)
*''Nigitsumaru'' (1943–1944)
;Kumanomaru-luokka
*''Kumanomaru'' (1945–1948)

### Maavoimien lentokoneidenkuljetusalukset
;Shimanemaru-luokka
*''Shimanemaru'' (1944–1944)
*''Ōtakisanmaru''
*''Daijumaru''
;Yamashiromaru-luokka
*''Yamashiomaru'' (1944–1944)
*''Chigusamaru''

## Lähteet
* 
* 

### Viitteet
Clayton Kershaw

**Clayton Edward Kershaw** (s. 19. maaliskuuta 1988 Dallas, Texas) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Los Angeles Dodgersia. Hän on edustanut Dodgersia vuodesta 2008 lähtien. Kershaw palkittiin kausina 2011, 2013 ja 2014 National Leaguen Cy Young -palkinnolla, joka jaetaan vuosittain parhaalle syöttäjälle.

## Lähteet

## Aiheesta muualla
Luettelo japanilaisista taistelulaivoista

**Tämä luettelo japanilaisista taistelulaivoista** sisältää keisarillisen Japanin laivaston taistelulaivat. Japanilla ei ole ollut muiden laivastojen aikana taistelulaivoja.
**[[Kōtetsu]]* (myöhemmin *Azuma*)
**[[Ryūjō (1864)|Ryūjō]]*
**[[Fusō (1877)|Fusō]]*
**[[Kongō (1877)|Kongō]]*
**[[Hiei (1877)|Hiei]]*
**[[Pingyuan|Heien]]*
**[[Zhenyuan|Chinen]]*
**[[Imperator Nikolai I (1894)|Iki]]*
**[[Admiral Senjavin (1894)|Mishima]]*
**[[General Admiral Graf Apraksin (1896)|Okinoshima]]*
**[[Fuji (1896)|Fuji]]*
**[[Yashima]]*
**[[Shikishima]]*
**[[Hatsuse]]*
**[[Asahi (1899)|Asahi]]*
**[[Mikasa (1900)|Mikasa]]*
**[[Poltava (1894)|Tango]]*
**[[Peresvet (1898)|Sagami]]*
**[[Pobeda (taistelulaiva)|Suwo]]*
**[[Retvizan (1900)|Hizen]]*
**[[Orjol (1902)|Iwami]]*
;Kashima-luokka
**[[Kashima (1905)|Kashima]]*
**[[Katori (1905)|Katori]]*
;Satsuma-luokka
**[[Satsuma (1906)|Satsuma]]*
**[[Aki (1907)|Aki]]*
;Kawachi-luokka
**[[Kawachi]]
**Settsu* (1911–1945)
;Kongō-luokka (alun perin luokiteltu taisteluristeilijöiksi)
**Kongō* (1913–1944)
**Hiei* (1914–1942)
**Kirishima* (1915–1942)
**Haruna* (1915–1945)
;Fusō-luokka
**Fusō* (1915–1944)
**Yamashiro* (1917–1944)
;Ise-luokka
**Ise* (1917–1945)
**Hyūga* (1918–1945)
;Nagato-luokka
**Nagato* (1920–1945)
**Mutsu* (1921–1943)
;Tosa-luokka
**Tosa*
**Kaga*
;Kii-luokka
**Kii*
**Owari*
**No 11*
**No 12*
**Yamato* (1941–1945)
**Musashi'' (1942–1944)

## Lähteet
*
*
*

### Viitteet
Noël Treanor

**Noël Treanor** (25. joulukuuta 1950 Silverstream – 11. elokuuta 2024) oli irlantilainen roomalaiskatolinen piispa. Hänet vihki papiksi Clogherin hiippakuntaan Patrick Mulligan 13. kesäkuuta 1976. Hänet nimitettiin Down and Connorin hiippakunnan johtoon 22. helmikuuta 2008, ja piispaksi vihkiminen seurasi 29. kesäkuuta. Pääkonsekraattorina toimi Seán Baptist Brady, jota avustivat Joseph Duffy ja Patrick Joseph Walsh.

## Lähteet
Kelly Overton

**Kelly Overton** (s. 28. elokuuta 1978 Wilbraham, Massachusetts, Yhdysvallat) on yhdysvaltalainen näyttelijä.

## Ura
Overton opiskeli New Yorkissa American Academy of Dramatic Artsissa. Asuessaan New Yorkissa hän alkoi esiintyä Off Broadwayn näytelmissä. Overton näytteli saippuasarjassa *[[All My Children]]* vuosina 2000–2002. Overton palasi teatteriin vuonna 2002. Hän esiintyi Broadwayllä *[[Miehuuskoe|Miehuuskokeen]]* teatterisovituksessa ensin sijaisnäyttelijänä ja myöhemmin Elainen roolissa.

Overton on vieraillut useissa televisiosarjoissa, kuten *[[Ilman johtolankaa]]*, *[[Kodinpuolustaja]]*, *[[C.S.I. New York]]* ja *[[Näkijä]]*. Hän on esiintynyt elokuvissa *[[Ring 2]]* ja *[[Tekken (elokuva)|Tekken]]*. Vuonna 2008 hän käsikirjoitti, ohjasi ja tuotti kauhuelokuvan *[[The Collective]]* yhdessä miehensä Judson Pearce Morganin kanssa. Overton myös esiintyi elokuvassa pääosassa. Overton näytteli ihmissutta nimeltä Rikki *[[True Blood]]issa* vuodesta 2012. Sarjan kuudennella kaudella hänen roolistaan tehtiin vakituinen. Vuonna 2016 Overton valittiin Vanessa Helsingin rooliin Syfyn Van Helsing -sarjassa.

## Lähteet

## Aiheesta muualla

* 
* Kelly Overton AllMovie-sivustolla
* Kelly Overton Internet Broadway Databasessa'
* KellyOverton.net
Joseph Anthony Irudayaraj

**Joseph Anthony Irudayaraj** (4. lokakuuta 1935 – 29. marraskuuta 2019) oli intialainen roomalaiskatolinen piispa. Hänet vihittiin salesiaanien papiksi 20. huhtikuuta 1965 ja nimitettiin Dharmapurin hiippakunnan johtoon 24. tammikuuta 1997. Piispaksi vihkiminen seurasi 24. huhtikuuta. Pääkonsekraattorina toimi Duraisamy Simon Lourdusamy, jota avustivat James Masilamony Arul Das ja Michael Augustine.

Irudayaraj jäi eläkkeelle 13. tammikuuta 2012.

## Lähteet
Paul Devorski

**Paul Devorski** (s. 18. elokuuta 1955, Guelph, Ontario) on kanadalainen jääkiekkotuomari. Hän aloitti NHL uransa kaudella 1989-1990 ja on ollut mukana tuomitsemassa vuoden 2006 talviolympialaisten loppuottelua ja 2010 talviolympialaisten jääkiekkoturnausta. 

## Lähteet
* IIHF: On-Ice Officials Vancouver 2010 
* NHL Officials: Paul Devorski
Nikolai Giers

**Nikolai Karlovitš von Giers** (; 21. toukokuuta (J: 9. toukokuuta) 1820 Radivilov, Volynia, Venäjän keisarikunta – 26. tammikuuta (J: 14. tammikuuta) 1895 Pietari, Venäjän keisarikunta) oli venäläinen diplomaatti, ministeri, yksityinen neuvonantaja, valtiosihteeri ja Pietarin tiedeakatemian kunniajäsen. Hän toimi Venäjän ulkoministerinä vuosina 1882–1895, lähes koko Aleksanteri III:n hallitsijakauden ajan.

Nikolai Giers kuului alkujaan ruotsalaistaustaiseen sotilassukuun ja hänen isoisoisänsä Lorentz Giers oli tullut 1700-luvulla Ruotsista Pietariin kauppiaaksi. Giers aloitti uransa Venäjän ulkoministeriön Aasian-osastolta vuonna 1838. Hän toimi vuosikymmenten ajan eri viroissa keisarikunnan ulkomaanedustustoissa muun muassa Turkissa, Egyptissä ja Tonavan ruhtinaskunnissa. Hän oli Venäjän lähettiläänä Teheranissa vuosina 1863–1867, Bernissä 1867–1872 ja Tukholmassa 1872–1875. Vuonna 1875 hänet nimitettiin ulkoministeriön Aasian-osaston johtajaksi ja apulaisulkoministeriksi. Ulkoministeri Aleksandr Gortšakovin tultua kyvyttömäksi hoitamaan tehtäviään Giers toimi virkaatekevänä ulkoministerinä vuodesta 1878 ja muodollisesti hänet nimitettiin ministeriksi huhtikuussa 1882.

Giers vastusti panslavistisia sotasuunnitelmia ja kannatti Saksan valtakunnankansleri Otto von Bismarckin liittojärjestelmää. Mihail Katkovin johtamat saksalaisvastaiset nationalistit arvostelivat voimakkaasti häntä. Giers halusi säilyttää Venäjän, Saksan ja Itävalta-Unkarin välisen kolmen keisarin liiton, mutta tämä osoittautui mahdottomaksi Itävalta-Unkarin ja Venäjän intressien törmättyä Balkanilla syksyllä 1885 käynnistyneen kriisin yhteydessä. Kolmen keisarin liiton hajottua vuonna 1887 Giers neuvotteli Venäjän ja Saksan välille kahdenvälisen liiton, joka tunnetaan jälleenvakuutussopimuksena. Tämänkin sopimuksen uusiminen epäonnistui vuonna 1890, jolloin Giers taipui kannattamaan liittoa Ranskan kanssa. Ensimmäinen poliittinen sopimus Ranskan ja Venäjän välillä neuvoteltiin hänen johdollaan elokuussa 1891, mutta siinä maat sitoutuivat ainoastaan neuvotteluihin sodan uhatessa. Varsinainen puolustusliitto maiden välille neuvoteltiin seuraavana vuonna, mutta Giers lykkäsi sen hyväksymistä tammikuuhun 1894 toivoen vielä voivansa palata yhteistyöhön Saksan kanssa. Tämä toive osoittautui kuitenkin turhaksi. Ranskan ja Venäjän liittolaisuus kesti ensimmäiseen maailmansotaan saakka.

## Lähteet

## Aiheesta muualla
Šaukliai

**Šaukliai** on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 467 asukasta. 

## Lähteet
Michael Dallat

**Michael Dallat** (11. kesäkuuta 1925 Ballycastle – 25. syyskuuta 2000) oli irlantilainen roomalaiskatolinen piispa. Hänet vihittiin papiksi Down and Connorin hiippakuntaan 10. maaliskuuta 1951 ja nimitettiin sen vihkipiispaksi sekä Thalan titulaaripiispaksi 15. joulukuuta 1993. Piispaksi vihkiminen seurasi 13. helmikuuta 1994. Pääkonsekraattorina toimi Patrick Joseph Walsh, jota avustivat Emanuele Gerada ja Anthony J. Farquhar.

Dallat erosi tehtävistään vihkipiispana 31. maaliskuuta 2000.

## Lähteet
Beit Lidin joukkomurha

**Beit Lidin joukkomurha** oli israelilaisia sotilaita täynnä olleeseen ruokalaan kohdistunut itsemurhapommi-isku, jonka suoritti Islamilainen jihad -järjestö. Kahdessa räjähdyksessä kuoli 20 sotilasta ja 1 siviili

Eloonjääneiden mukaan ensimmäisen pommin räjäytti univormuun pukeutunut mies. Sotilaiden rynnättyä paikalle räjähti toinen pommi.

## Lähteet
Jusevičiai

**Jusevičiai** on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 421 asukasta. 

## Lähteet
Liam Seán MacDaid

**Liam Seán MacDaid** (19. heinäkuuta 1945 Bundoran – 15. elokuuta 2023) oli irlantilainen roomalaiskatolinen piispa. Hänet vihittiin papiksi Clogherin hiippakuntaan 15. kesäkuuta 1969 ja nimitettiin sen johtoon 6. toukokuuta 2010. Piispaksi vihkiminen seuerasi 25. heinäkuuta. Pääkonsekraattorina toimi Seán Baptist Brady, jota avustivat Joseph Duffy ja Noël Treanor.

## Lähteet
Amagi

**Amagi** () oli keisarillisen Japanin laivaston Unryū-luokan lentotukialus toisessa maailmansodassa. 

## Valmistus
Alus tilattiin Mitsubishin Nagasakin telakalta ja sen köli laskettiin 1. lokakuuta 1942. Alus laskettiin vesille 15. lokakuuta 1943 ja se valmistui 10. elokuuta 1944.

## Palvelus

Alus osallistui partiotehtäviin Japanin aluevesillä, kunnes se saapui Kureen helmikuussa 1945. Alus vaurioitui lievästi liittoutuneiden ilmapommituksessa 19. maaliskuuta 1945, ja 24. – 28. heinäkuuta 1945 tehdyssä Kuren pommituksissa alus vaurioitui vakavasti kaatuen kyljelleen sataman lähistöllä. Alus nostettiin 31. heinäkuuta 1946, ja se romutettiin 12. joulukuuta 1947 mennessä.  

## Lähteet
*
* 

### Viitteet
Sebastian Francis

**Sebastian Francis** (s. 11. marraskuuta 1951 Johor Bahru) on malesialainen roomalaiskatolinen piispa. Hänet vihittiin papiksi 28. heinäkuuta 1977 ja nimitettiin Penangin hiippakunnan johtoon 7. heinäkuuta 2012. Piispaksi vihkiminen seurasi 20. elokuuta. Pääkonsekraattorina toimi Murphy Nicholas Xavier Pakiam, jota avustivat Paul Tan Chee Ing ja Antony Selvanayagam.

## Lähteet
Antony Selvanayagam

**Antony Selvanayagam** (s. 24. lokakuuta 1935 Bentong) on malesialainen roomalaiskatolinen piispa. Hänet vihittiin papiksi Kuala Lumpurin hiippakuntaan (sittemmin arkkihiippakunta) 20. joulukuuta 1969. Hänet nimitettiin Kuala Lumpurin vihkipiispaksi sekä Giru Monsin titulaaripiispaksi 6. maaliskuuta 1980, ja piispaksi vihkiminen seurasi 1. syyskuuta. Pääkonsekraattorina toimi Dominic Aloysius Vendargon, jota avustivat Anthony Soter Fernandez ja James Chan Soon Cheong.

Selvanayagam sai 2. heinäkuuta 1983 nimityksen Penangin piispaksi, jona hän toimi, kunnes jäi eläkkeelle 7. heinäkuuta 2012.

## Lähteet